Diari Oficial de la Generalitat Valenciana


Sumari del DOGV 4252, del 20-05-2002 (2002/5015)

RESOLUCIÓ de 25 d'abril de 2002, de la Direcció General d'Administració Territorial, per la qual s'autoritza la permuta dels titulars de les places d'intervenció i tresoreria dels ajuntaments de Teulada i la Vila Joiosa.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4252

Data del DOGV
:   20-05-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/5015


Data del document
:   25-04-2002

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Teulada
    * Vila Joiosa, la
    * administració local
    * qualificació del personal
    * comptable

RESOLUCIÓ de 25 d'abril de 2002, de la Direcció General d'Administració Territorial, per la qual s'autoritza la permuta dels titulars de les places d'intervenció i tresoreria dels ajuntaments de Teulada i la Vila Joiosa. [2002/X5015]
  
Vistes les sol·licituds formulades pels funcionaris d'Administració local amb habilitació de caràcter nacional, senyora Mónica Serisola Peiró, tresorera de l'Ajuntament de la Vila Joiosa, i el senyor José Manuel Caturla Juan, interventor de l'Ajuntament de Teulada, de permuta dels llocs respectius.
  
Atés que les corporacions locals afectades han donat la seua conformitat a la permuta, per mitjà d'acords plenaris de data 4 d'abril de 2002.
  
De conformitat amb el que disposa l'article 38 del Reial Decret 1.732/1994, de 29 de juliol, sobre provisió de llocs de treball reservats a funcionaris d'administració local amb habilitació de caràcter nacional, l'òrgan competent de la Comunitat Autònoma, dins del seu àmbit territorial, pot autoritzar permutes en els presents supòsits, atenent el que establix l'article 62 de la Llei de Funcionaris Civils de l'Estat, de 7 de febrer de 1964.
  
Vista la disposició addicional quarta del Decret 159/1997, de 29 d'abril, del Govern Valencià, pel qual s'aprova el Reglament regulador de les competències de la Generalitat Valenciana relatives als funcionaris d'Administració local amb habilitació de caràcter nacional.
  
Fent ús de les competències conferides per l'article 3.2 e) del citat Decret 159/1997, esta Direcció General resol:
  
1r. Autoritzar la mencionada permuta, i adscriure amb caràcter definitiu en el lloc de treball d'intervenció de l'Ajuntament de Teulada la funcionària, senyora Mónica Serisola Peiró i, en el lloc de treball de tresoreria de l'Ajuntament de la Vila Joiosa, el funcionari senyor José Manuel Caturla Juan.
  
2n. La presa de possessió dels funcionaris en els nous llocs haurà de produir-se en el termini previst en l'article 23 del Reial Decret 1.732/1994, de 29 de juliol, i haurà de comunicar-se a este centre en el termini de tres dies.
  
Contra la present resolució, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des de l'endemà de la seua publicació, o bé, recurs contenciós administratiu, davant el Jutjat Contenciós Administratiu de València o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.